टोक्यो। जापान के होक्काइदो में आए भूकंप से हुए विभिन्न हादसों में मृतकों की संख्या बढ़कर 21 हो गई है, जबकि 13 अन्य अभी भी लापता हैं। सरकार ने शनिवार को यह घोषणा की। रिएक्टर पैमाने पर इस भूकंप की तीव्रता 6.7 थी। मुख्य कैबिनेट सचिव योशिहीदे सुगा ने एक संवाददाता सम्मेलन में बताया कि पुलिस, अग्निशमन विभाग, सेल्फ डिफेंस फोर्स के कर्मियों और जापान कोस्ट गार्ड समेत कुल 40,000 कर्मचारी लापता लोगों की तलाश कर रहे हैं और आपदा प्रभावित इलाकों में मदद कर रहे हैं।